open-index/open-wikipedia-markdown huggingface dataset:
Einšteino šachmatai

**Einšteino šachmatai** ()  – tai pasakiškų šachmatų rūšis, kurioje po kiekvieno ėjimo figūros rangas keičiasi: po ėjimo be kirtimo – figūros vertė mažėja pagal schemą: V→B→R→Ž→P→P, o po kiekvieno kirtimo – ji didėja pagal schemą: P→Ž→R→B→V→– (kertančios valdovės vertė nesikeičia). 

Pėstininkai pasiekę paskutinę gulstinę nėra aukštinami. Jie gali atsirasti ir pirmojoje gulstinėje atėjus į ją baltųjų žirgui ir tapus pėstininku. Toks pėstininkas gali eiti per vieną, du ar tris laukelius bei gali būti nukirstas prasilenkiant su priešingos pusės pėstininkais, esančiais trečioje  ar ketvirtoje gulstinėse. Aštuntoje gulstinėje esantis baltųjų pėstininkas ėjimų neturi. 

Rokiruotė su naujai gimusiu bokštu yra galima. 

Figūros vaikšto, kerta pagal tradicinių šachmatų taisykles. 

Einšteino šachmatų taisyklės dažniausiai naudojamos, kuriant sutarto mato, serijinius, tiesioginius uždavinius. 

Einšteino šachmatų nuostatos panaudojamos ne tik uždaviniuose sudarytuose tradicinėmis, bet ir su pasakiškomis figūromis. Dalyvauja konkursuose. 

## Užrašai
Sutrumpintas šachmatų uždavinių tarptautinis žymėjimas prasideda trumpiniu, kuris užduotyje rašomas, nurodant uždavinio tipą ir ėjimų skaičių. Toliau seka sprendinių, ar dvynių skaičius. 

Po užrašyto, pagal tradicinių šachmatų taisykles ėjimo, skliausteliuose pažymima: koks paėjusios figūros naujas rangas: pav., **1...Bxe5(V)**

Kai uždaviniai sudaryti pagal pasakiškų šachmatų taisykles, tai pagal kokias, pažymima naujos eilutės viduryjeː pav., **Einšteino šachmatai.**

## Einšteino šachmatų istorija
Einšteino šachmatų taisykles 1981 m. pasiūlė prancūzų šachmatų kompozitorius Romeo Bedonis (*Romeo Bedoni*).

## Einšteino šachmatų uždaviniai
Nagrinėjant V. Aleksandrovo šachmatų uždavinį išryškėja Einšteino šachmatų ypatumai. 
Dar keletas uždavinių, kuriuose panaudotos Einšteino šachmatų taisyklės. 
{|
|width="33%" |

|width="33%" |

|width="33%" |

## Šaltiniai

## Nuorodos
* Einšteino šachmatų uždaviniai
* Pasakiškųjų šachmatų uždavinių abėcėlinė rodyklė
Eufauzijos

**Eufazijos** (*Euphausia*) – smulkūs, planktoniniai aukštesnieji vėžiagyviai, aptinkami visuose vandenynuose. Ši vėžiagyvių grupė yra vadinama kriliu.

## Klasifikacija
Eufazijų būriui priklauso dvi šeimos. *[[Euphausiidae]]* šeimai priklauso 85 rūšys, *[[Bentheuphausiidae]]* šeimoje yra tik viena rūšis.

## Sandara
Kūną sudaro 21 segmentas. Dažniausiai 1–2 cm dydžio vėžiagyviai, tačiau yra kelios rūšys (pvz., *Thysanopoda spinicauda*), kurių ilgis siekia 6–15 cm. Karapaksas suaugęs su krūtine. Skirtingai, nei krevečių, žiaunos nepridengtos. Turi dvi antenas. Krūtinės kojos dvišakos. Sudėtinės (facetinės) akys yra ant stiebelių. Turi fotoftorus (švytėjimo organai). Gerai išvystyta kraujotakos sistema.

## Biologija
Gyvena 2–6 metus. Užima svarbią vietą mitybos grandinėje. Dauguma eufazijų minta fitoplanktonu, yra filtratorių ir taip pat kelios giluminės rūšys minta zooplanktonu. Filtratoriai, giluminiai – plėšrūs. Eufazijos – baltymų šaltinis banginiams, ruoniams, paukščiams ir žuvims.
Eufazijų vystymasis sudėtingas, nes yra kelios lervinės stadijos. Nauplijaus, pseudometanauplijaus ir metanauplijaus stadijose maitinasi trynio turiniu. Kalytopsio stadijoje jau susiformuoja karapaksas ir lerva pradeda maitintis. Furcilijos fazėje susiformuoja segmentai.

## Šaltiniai
* Rusty Dornin Antarktikos krilio populiacijos mažėjimas . CNN (anglų k.)
* Volker Siegel (2011) Euphasidae Dana, 1852 Pasaulio Euphausiacea duomenų bazė. Jūros rūšių registras angl.
* Andreas Maas; Dieter Waloszek (2001)  "Eufazijų lervų vystymąsis ir filogenetinė analizė (PDF). Hidrobiologija. Psl.17, 30, 36, 147
* Kazlauskas, Ričardas. Bestuburių zoologija. Mokslas, 1988 ISBN-10: 5420001438, 206 psl.
Agvas Lindasas

**Gojaso Agvas Lindasas** () – miestas pietvakarių Brazilijoje, Gojaso valstijoje, 193 km nuo Gojanijos, Brazilijos miesto vakarinis priemiestis. Tai penktas pagal dydį miestas Gojaso valstijoje ir vienas sparčiausiai augančių miestų Brazilijoje.

Agvas Lindaso savivaldybė užima 191,8 km², 2022 m. joje gyveno 225 693 gyventojai.

## Nuorodos
* Oficialus miesto tinkalalapis (portugalų k.)
Ananindeua

**Ananindeua** () – miestas šiaurės rytų Brazilijoje, Paros valstijoje, Beleno priemiesčių srityje. Tai antras pagal dydį miestas Paros valstijoje ir trečias visame Amazonės regione.

1 % šio miesto sudaro Utingos parkas, kuris buvo įkurtas 1993 m., siekiant išsaugoti šio miesto gamtą ir apsaugoti jį nuo itin didelės taršos. Taip pat šiame mieste yra tarptautinė Amazonės slėnio akademija.

Savivaldybės plotas – 190,5 km², gyventojų skaičius – 540 410 (2021 m.).

## Nuorodos
* Oficialus miesto tinklalapis (portugalų k.)
Ysalmis

**Ysalmis** (, ) – miestas Šiaurės Savo regione, Suomijoje. Savivaldybės teritorijoje gyvena 21 947 žmonės (2016 m. duomenys). Gyventojų daugumą sudaro suomiai. Yra geležinkelio stotis. Mieste gaminami garsiakalbiai, mechanizuota įranga, *Olvi* alus.

## Istorija
1627 m. įkurta Ysalmio parapija. Gyvenvietė kūrėsi aplink bažnyčią. 1891 m. suteiktos miesto teisės.

## Miestų partnerystė
*  Nutodenas, Norvegija
*  Pėcelis, Vengrija
*  Nišiopingas, Švedija
*  Liuneburgas, Vokietija
*  Niukiobingas, Danija
*  Kirišai, Rusija
*  Veru, Estija

## Šaltiniai
Giedraičių Graužinių koplyčia

**Graužinių koplyčia–mauzoliejus** – Graužinių šeimos mauzoliejinė koplyčia, stovinti Giedraičių miestelio kapinėse (Molėtų raj.). Šalia koplyčios pastatyti du paminkliniai akmenys Graužiniams.

## Graužiniai

Graužiniai įkūrė Martyniškių dvarą. Kazimieras Graužinis (?–1911) ir Regina Lukoševičiūtė-Graužinienė – žemdirbiai ūkininkai, Martyniškių dvaro savininkai. Jų 9 vaikai:

* Kazimieras Graužinis (1898–1962)  – kariškis, teisininkas, diplomatas, emigrantas Urugvajuje; paveldėjo tėvų dvarą Martyniškiuose, kur paskutinį kartą lankėsi 1939 m. (antkapinis paminklas prie koplyčios),
* Klemensas Graužinis (1890–1939)   – dvarininkas, Ketvirtojo Seimo narys (palaidotas Kurkliuose), 
* Aldona Jadvyga Graužinytė-Venckūnienė,
* Domicelė Graužinytė–Palevičienė (1883–1928) – knygnešė, visuomenininkė, tremtinė (paminklas prie koplyčios),
* Elena Graužinytė-Motiejūnienė (1896–1976) – kariškio Jono Motiejūno-Valevičiaus (1893–1959) žmona, 
* Emilija Graužinytė – neįgalioji, 
* Marija Graužinytė – dvarininkė,
* Ona Graužinytė-Petronienė – dvarininkė, 
* Veronika Graužinytė-Šakėnienė.


Giedraiciai Cemetery - panoramio.jpg|Šoninis fasadas su nišomis
Giedraičių Graužinių koplyčia 3.JPG|Galinė dalis
Giedraičių Graužinių koplyčia medis.JPG|Į medžio kamieną įaugusi tvorelė
Giedraičiai, Graužinytės antkapis.JPG|Paminklas knygnešei Graužinytei (ji palaidota Vilniuje)


## Šaltiniai
Eurolygos 2017–2018 m. sezonas

**Eurolygos 2017–2018 m. sezonas** – 2-asis sezonas naujo formato Eurolygos varžybose.

## Formatas
2017–2018 sezonas yra 2-asis Eurolygos naujo formato turnyras, kurio reguliariajame sezone žaidė 16 komandų. Iš 16-os komandų 11-a yra Eurolygos A licencijos savininkai, tarp jų ir Kauno „Žalgiris“. Reguliariajame sezone visos 16 Eurolygos komandų tarpusavyje sužaidė po dvejas rungtynes – namuose ir išvykoje. Po 30 reguliariojo sezono rungtynių aštuonios geriausios komandos pateko į ketvirtfinalį. Ten serija vyksta iki trijų pergalių. Lemiamos kovos vyks finalinio ketverto principu. Finalinis ketvertas vyks Serbijoje, Belgrado mieste, Belgrado arenoje.

## Komandos
2017–2018 m. sezone žaidžia trys nauji klubai: „Chimki“, „Malaga“ ir „Valensija“.





#### Pastabos

## Reguliarus sezonas

Reguliarus sezonas truko nuo 2017 m. spalio 12 d. iki 2018 m. balandžio 6 d.

 **SV** = Sužaista varžybų; **LV** = Laimėta varžybų; **PV** = Pralaimėta varžybų; **ĮT** = Įmesta taškų; **PT** = Praleista taškų; **TS** = Taškų skirtumas. Šaltinis: Eurolyga

## Ketvirtfinalis
Ketvirtfinalio kovos truko nuo 2017 m. balandžio 17 d. iki gegužės 1 d.





## Finalinis ketvertas
Finalinio ketverto varžybos bus sužaistos Belgrado arenoje 2018 m. gegužės 18–20 d. 





## Taip pat skaitykite
* Eurolygos 2016–2017 m. sezonas

## Išnašos

## Nuorodos
* Oficialus „Eurolygos“ tinklalapis
* Oficialus „Eurolygos“ partneris Lietuvoje „15min“ naujienų portalas
Valerijus Abramkinas

**Valerijus Fiodorovičius Abramkinas** (, 1947 m. gegužės 19 d. Maskvoje, TSRS – 2013 m. sausio 25 d. Maskvoje, Rusija) – rusų rašytojas, poetas ir dramaturgas.

## Biografija
Gimė Maskvoje 1947 m. gegužės 19 d. darbininkų šeimoje. Baigęs vidurinę mokyklą, 1965 m. įstojo ir 1970 m. baigė Maskvos chemijos technologinį institutą. Dirbo neorganinės chemijos mokslinio tyrimo institute, paskelbė apie 30 mokslinio tyrimo darbų. Studijų metais pradėjo rašyti tekstus dainoms. Įsteigė dainų rašytojų mėgėjų organizaciją.

1978 m. buvo iniciatorius steigiant nesankcionuotą žurnalą „Poiski“ ir organizavo jo leidybą. 1979 m. už žurnalo leidimą buvo persekiojamas. Tais pačiais metais sovietinė valdžia areštavo ir uždarė į kalėjimą. V. Abramkinas buvo nuteistas trim metams kalėti Sibiro lageriuose. Atlikęs bausmę Altajaus krašte (1980–1982), dar neišėjus į laisvę, vėl buvo areštuotas ir nuteistas trejiems metams. Šį kartą jis kalėjo Krasnojarsko krašte. Išėjo į laisvę tik 1985 m.

Mirė 2013 m. sausio 25 d. Maskvoje.

## Išnašos
Jervenpė

**Jervenpė** (, ) – miestas Suomijoje, Ūsimos regione. Per miestą eina geležinkelio linija Helsinkis–Rihimekis. Maždaug 37 km į šiaurę nuo Helsinkio. Ribojasi su Tūsulos, Sipo ir Mantsalos savivaldybėmis. Jervenpė sudaryta iš 25-ių rajonų.

## Istorija
1951 m. gyvenvietė atskirta nuo Tūsulos savivaldybės. 1967 m. suteiktos miesto teisės.

Netoli Jervenpės gyveno žymus suomių kompozitorius Žanas Sibelijus. Kompozitoriaus name įsikūręs muziejus.

## Sportas
* Järvenpään Palloseura – futbolo klubas. JäPS sistemoje yra trys vyrų ekipos, vyrų veteranų komanda, dvi moterų ekipos. Dirbama su vaikais ir jaunimu.
* Järvenpään keskuskenttä – JäPS klubo namų arena. Stadiono talpa vienas tūkstantis žiūrovų.

## Miestų partnerystė
*  Vacas, Vengrija
*  Riodovrė, Danija
*  Liorenskugas, Norvegija
*  Tebio savivaldybė, Švedija
*  Jegevos apskritis, Estija
*  Volchovas, Rusija
*  Buchholcas in der Nordeidė, Vokietija
*  Pasadena, Kalifornija, JAV
*  Ho, Gana

## Galerija

Järvenpään rautatieasema.jpg|Jervenpės geležinkelio stotis
Järvenpää4.jpg


## Šaltiniai

## Nuorodos
* Oficiali miesto svetainė
* Oficiali futbolo klubo svetainė
Budrugana Lietuva

**„Budrugana Lietuva“** – Lietuvos rankų šešėlių teatras, įkurtas 2017 m. Klaipėdoje. Teatro įkūrėjai – Klaipėdos universiteto Menų akademijos Teatro vaidybos studentai bei jų dėstytojas, režisierius Vytautas V. Landsbergis. Specialios technikos studentai mokėsi Gruzijoje, 1991 m. įkurtame rankų šešėlių teatre „Budrugana Gagra“.

Debiutinis spektaklis „Keturi metų laikai“ (rež. Gela Kandelaki) parodytas 2017 m. gegužės 27 d. Gruzijoje, o tų pačių metų birželio 16 d. – ir Klaipėdos kultūros fabriko scenoje.

## Nuorodos

* Teatro svetainė
* Apie „Budrugana Lietuva“ įkūrimą „Budrugana Gagra“ svetainėje (anglų ir gruzinų k.) 
* KU Menų akademijos studentai įkūrė pirmąjį Lietuvoje ir vienintelį Europoje rankų šešėlių teatrą „Budrugana Lietuva“
Otkrytie Arena

**Otkrytie arena** () – futbolo stadionas Maskvoje, Rusijoje. Namų rungtynes žaidžia Premjer lygos klubas FK Spartak Moskva ir Rusijos vyrų futbolo rinktinė. Atidarytas 2014 m. rugsėjo 5 d. Stadione yra 45 360 sėdimų vietų.

Stadione vyko 2017 m. FIFA konfederacijų taurės ir XXI pasaulio futbolo čempionato rungtynės.

## Šaltiniai

## Nuorodos
*
Atikamekų kalba

**Atikamekų kalba** (*atikamekw nehiromowin*) – indėnų kalba, priklausanti algonkinų kalbų šeimai; viena iš kri kalbų, kurią vartoja kri indėnai atikamekai. Kalbančiųjų skaičius – ~5900 žmonių. Tai viena iš geriau išlikusių Kanados indėnų kalbų – ją vartoja beveik visi atikamekai (greta prancūzų kalbos). Vartojama rytų Kanadoje, Kvebeko provincijos pietinėje dalyje (Morisio, Lanodjero regionuose, esančiuose į šiaurės vakarus nuo Kvebeko miesto, daugiausia Sen Moriso upės baseine).

Tai vienintelė iš kri kalbų, kuri iš prokalbės tebeturi išsaugojusi garsą [ɾ] (r), kuris kitose kalbose pavirtęs į [n], [j], [l] ar [ð]. Atikamekų kalba pasižymi skolinių iš anišinabų (odžibvų) kalbos gausa.

Atikamekų kalba užrašoma lotyniškais rašmenimis (nenaudoja kri raidyno).

Kalba dėstoma atikamekų bendruomenių pradinėse mokyklose. Atikamekų kalba parengtas žodynas, gramatika, išverstas Naujasis Testamentas.

## Nuorodos
*
Multikino Ozas

**Multikino Ozas** – kino teatras, veikiantis PC „Ozas“ (Vilnius).

„Multikino“ kino centrų yra 33 Lenkijoje, 1 Latvijoje, 1 Lietuvoje.

Įdiegta aukštos kokybės audio ir kino projekcinė įranga. Talpina 1600 žiūrovų, tarp jų ir neįgaliuosius, kuriems įrengtos atskiros vietos. Dažniausiai rodo populiarius, komercinius filmus.

2015 m. su konkurentais derino rinkoje kino bilietų kainas, vengė vartotojams palankių akcijų. Kaltę pripažinusi įmonė atleista nuo 99,2 tūkst. eurų baudos.

## Šaltiniai

## Nuorodos
* Svetainė
* Įmonė UAB „Multikino Lietuva“
Cédric Soares

**Sedrikas Rikardas Alvešas Soarešas** (g. 1991 m. rugpjūčio 31 d. Zingene, Vokietijoje) – portugalų futbolininkas, gynėjas. Atstovavo Portugalijos rinktinei.

## Karjera
Futbolininko karjerą pradėjo 1999 m. Sporting CP jaunimo ekipose. Nuo 2010 m. žaidė pagrindinėje sudėtyje.

2015 m. pasirašė sutartį su anglų Southamton klubu. Nuomos pagrindais perleistas Inter Milan, skolintas Arsenal.

Nuo 2020 m. priklausė Arsenal, o 2023 m. paskolintas Fulham. Nuo 2024 m. kovo mėn. profesionaliai nesportavo.

Nuo 2025 m. priklausė São Paulo FC (Brazilija). 2025 m. sausio 27 d. pasirašyta trijų mėnesių trukmės sutartis su galimybe ją pratęsti.

## Rinktinės
Įvairaus amžiaus Portugalijos jaunimo rinktinėms atstovavo 72 kartus. 2014 m. debiutavo nacionalinėje rinktinėje. Su Portugalijos rinktine laimėjo Euro 2016 čempionatą.

; Portugalijos U-21 rinktinė
2011 m. rugsėjo 1 d. debiutavo Portugalijos jaunimo iki 21 metų rinktinėje, 2013 UEFA Europos U-21 čempionato kvalifikacinėse rungtynėse, prieš Moldovos bendraamžius. Iš viso sužaidė dešimt kartų. 

; Portugalijos rinktinė
2014 m. spalio 11 d. debiutavo nacionalinėje rinktinėje draugiškose rungtynėse prieš Prancūzijos rinktinę.

Fernando Santos pakvietė Cédric atstovauti Portugalijos rinktinei UEFA Euro 2016 čempionatui. Kartu su José Fonte (bendraklubiu iš Southampton FC), birželio 25 d. sužaidė rungtynėse prieš Kroatiją.

2017 m. birželio 17 d. pelnė pirmąjį įvartį 2017 m. FIFA konfederacijų taurėje prieš Meksikos rinktinę.

## Dalyvavimas čempionatuose

|}

## Išnašos

## Nuorodos
* SOCCERWAY
* Transfermarkt
Juzefas Vodzickis

**Juzefas Vodzickis** ( (* apie 1750 m. Granovas, Didžiosios Lenkijos vaivadija, Lenkija − † 1794) − Lenkijos armijos generolas-majoras, T. Kosciuškos sukilimo aktyvus dalyvis. 

## Biografija

Kilo iš Lenkijos bajorų Vodzickių giminės, herbo „Leliva“ savininkas. 

1770−1776 tarnavo Saksonijos armijoje. Tarnaudamas pasiekė poručiko laipsnį. Po to įstojo į Lenkijos armiją, kur brigadininko titule tęsė tarnybą kadetų korpuse, Varšuvoje. 

Paaukštintas iki generolo-adjutanto laipsnio buvo karaliaus Stanislovo Augusto Poniatovskio palydoje. 

1782 metais paskirtas Lenkijos Karūnos pėstininkų pulko vadu. 1788 metais apdovanotas Švento Stanislovo ordinu. 

Nuo 1790 − generolo laipsnyje. 

ATR-Rusijos karo (1792) m. dalyvis. 

Karinės kampanijos Lietuvoje metu vadovavo karališkam pėstininkų pulkui, susidedančiam iš 2 batalionų (400 durtuvų). 

Po Targovicos konfederacijos šalininkų pergalės, palaikomos Rusijos ir Prūsijos karių, kuri privedė prie 1791 metų gegužės 3 d. konstitucijos ir visų reformų panaikinimo, priimtų Ketverių metų 1788−1792 m. seime generolas Vodzickis liko tarnauti kaip neoficialus divizijos ir garnizono vadas, Krokuvoje. 

Jis aktyviai dalyvavo pasiruošiant sukilimui 1794 m. kovo 24 d. 1794 m. Lenkijos kariai vadovaujami generolo Vodzickio buvo išstatyti Krokuvos turgaus aikštėje. Apie pietus prieš karius pasirodė T. Kosciuška, kurį sveikino minios žmonių. Kartu su kariais generolas davė priesaiką ištikimybei Kosciuškai, kaip vyriausiam sukilusių ginkluotų pajėgų vadui.

Vodzickio pėstininkų pulkas dalyvavo lenkų mūšiuose su rusų kariais. 

1794 m. balandžio 4 d. netoli Raslavicės kaimo, Mažosios Lenkijos vaivadijoje jis vadovavo savo pulkui garsiame Raslavicės mūšyje.  

Juzefas Vodzickis buvo užmuštas Ššekocinų mūšio metu patrankos sviediniu. 

Buvo palaidotas kapucinų bažnyčioje, Krokuvoje.

## Nuorodos
* Krzysztof Bauer, *Wojsko koronne powstania kościuszkowskiego*, Warszawa WMON 1981, ISBN 83-11-06605-1
* H. P. Kosk Generalicja polska t. 2 wyd.: Oficyna Wydawnicza «Ajaks» Pruszków 2001
Teistinis satanizmas

**Teistinis satanizmas** (dar vadinamas *dvasiniu* arba *tradiciniu*) – bendras terminas, kuris reiškia velnio arba Šėtono išpažinimą kaip realiai egzistuojančio asmens, su kuriuo galima užmegzti ryšį garbinimo, apeigų metu.

## Tikėjimas

Priešingai nei LaVey satanizmas, kurį sukūrė Anton Szandor LaVey 1966 m., šiame tikėjime Šėtonas yra reali būtybė. Pasak LaVey, jis yra individualizmo simbolis. Teistinis satanizmas akcentuoja Šėtono garbinimą. Taip pat tikima magija, užsiimama įvairiais ritualais.

## Nuorodos

* Oficiali Šėtono Bažnyčios svetainė
* Religinės tolerancijos tinklalapis apie Šėtono Bažnyčią 
* Satanistų bendruomenės forumas 
* Satanizmo filosofija, apibūdinimas ir pateisinimas
* Šėtono šventykla (oficiali svetainė)
* Satanizmas DMOZ
Born Villain

***Born Villain*** yra aštuntasis studijinis Marilyn Manson albumas.

## Albumo dainos
# Hey, Cruel World… – 3:44
# No Reflection – 4:36
# Pistol Whipped – 4:10
# Overneath the Path of Misery – 5:18
# Slo-Mo-Tion – 4:24
# The Gardener – 4:39
# The Flowers ir Evil – 5:19
# Children of Cain – 5:17
# Disengaged – 3:25
# Lay Down Your Goddamn Arms – 4:13
# Murderers Are Getting Prettier Every Day – 4:18
# Born Villain – 5:26
# Breaking the Same Old Ground – 4:27
# You’re So Vain – 4:02
UCAM Murcia CF

**UCAM Murcia CF** – Ispanijos futbolo klubas iš Mursijos miesto, pietryčių Ispanijoje, Mursijos provincijos.

## Istorija
Klubas įkurtas 1999 m. Klubo steigėjas – Mursijos universitetas. 

Eilę sezonų žaidė žemesniuose divizionuose. 2016–2017 m. debiutavo Segunda División, tačiau užėmė 19 vietą ir iškrito į žemesnį lygmenį.

### Klubo pavadinimai
**Club de Fútbol Los Garres* (2004–2006)
**Murcia Deportivo Club de Fútbol* (2006–2009)
**Costa Cálida Club de Fútbol Beniaján* (2009–2010)
**Costa Cálida Club de Futbol Sangonera* (2010–2011)
**UCAM Murcia Club de Fútbol* (2011–)

## Pasiekimai

### Naujasis UCAM Murcia CF

***1** sezonai Segunda División
***4** sezonai Segunda División B
***5** sezonai Tercera División

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Girona FC

**Girona FC** –  Ispanijos futbolo klubasiš Cheronos (Žironos) miesto, kuris yra Ispanijos šiaurės rytuose, Katalonijoje.

## Istorija
Klubas įkurtas 1930 m. vasarą. Rungtyniavo Segunda División, trečioje pakopoje, buvo nukritę net į penktą. Nuo 2008–2009 m. sezono rungtyniavo Segunda División.

2016–2017 m. sezone rungtyniavo Segunda División užėmė antrą vietą ir pateko į La Liga. 

Aukščiausioje lygoje rungtyniavo du sezonus. 2107–2018 m. sezone buvo dešimti La Liga, o 2018–2019 m. liko 18 vietoje ir po sezono perkelti į Segunda División.

2021–2022 m. sezone rungtyniavo Segunda División. Jame užėmė šeštą vietą. Dalyvavo atkrintamųjų rungtynių cikle dėl patekimo į La Liga. Tapo šio ciklo nugalėtojais ir buvo perkelti į aukštesnį divizioną.

2022–2023 m. sezone vėl rungtyniavo aukščiausioje šalies lygoje.

## Pasiekimai
; Segunda División (II)
: Antroji vieta: 2016–2017 m. sezone

## Sezonai

|}

## Emblema

Vaizdas:Girona_FC.jpg|Ankstesnioji
Vaizdas:Girona FC logo.png|dabartinė


## Apranga
; Sportinės aprangos pokyčiai.
* Namuose žaidžia balta raudona apranga. 

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
AD Alcorcón

**AD Alcorcón** – Ispanijos futbolo klubas iš Alkorkono, miesto vidurio Ispanijoje, faktiškai pietvakarinio Madrido priemiesčio.

## Istorija
1971 m. klubą įkūrė Dionisio Muñoz Jerez. Eilę metų žaidė žemesniuosiuose divizionuose. 

Nuo 2010–2011 m. sezono rungtyniavo Segunda División. 

Nuo 2018 m. vyr. treneriu dirbo Cristóbal Parralo.

2019–2020 m. sezone užėmė dešimtą vietą, o 2020–2021 m. buvo septyniolikti.

2021–2022 m. sezone liko paskutiniai, dvidešimt antroje vietoje, ir po sezono buvo perkelti į žemesnį divizioną.

2022–2023 m. sezone rungtyniavo Trečiame divizione. Savo grupėje užėmė antrą vietą ir pateko į Segunda División (II).

2023–2024 m. sezone žaidė Segunda División (II), tačiau liko tarp prasčiausių komandų ir iškrito į žemesnį divizioną.

## Sezonai

|}

## Apranga
; Sportinės aprangos pokyčiai.
* Namuose žaidžia geltona apranga su mėlynais žymenimis. 

## Išnašos

## Nuorodos
* Oficiali klubo svetainė:
* Facebook paskyra
* SOCCERWAY
* FLASHSCORE
* Transfermarkt
* Globalsportsarchive
CD Mirandés

**CD Mirandés** – Ispanijos futbolo klubas iš Ebro Mirandos miesto, esančio Kastilijos ir Leono srityje.

## Istorija
1927-ieji laikomi klubo įkūrimo metais. 

2011–2012 m. sezone klubas iškopė į Karaliaus taurės pusfinalį. 2014–2015 m. sezone antros pakopos pirmenybėse užėmė aštuntąją vietą, tai yra aukščiausias klubo pasiekimas.

2016–2017 m. sezone Laliga2 pirmenybėse užėmė paskutinę 22 vietą ir iškrito į žemesnį divizioną.

## Sezonai

|}

## Apranga
; Sportinės aprangos pokyčiai.
* Namuose žaidžia raudona apranga. 

## Išnašos

## Nuorodos
* Oficiali klubo svetainė 
* facebook paskyra
* Neoficiali klubo svetainė 
* SOCCERWAY
* FLASHSCORE
* Transfermarkt
* Globalsportsarchive
CF Reus Deportiu

**CF Reus Deportiu** – Ispanijos futbolo klubas iš Reuso miesto, esančio Katalonijoje.

## Istorija
Klubo ištakos siekia 1909 m. Ilgą laiką žaidė regioninėse pirmenybėse. 

1951 m. Reus Deportiu buvo pertvarkytas į du nepriklausomus subjektus: CF Reus Deportiu, visiškai atsidavusį futbolui, ir Reus Deportiu, remiantį kitas sporto šakas.

2015 m. klubas pateko į 2015–2016 m. Karaliaus taurės turnyro aštuntfinalį, kuriame pralaimėjo Madrido „Atlético“. Tą sezoną klubas pateko į atkrintamąsias varžybas, kai tapo Segunda División B, trečiosios grupės nugalėtojais. Pirmajame etape Reusas išvykoje 3:0 įveikė „Racing de Santander“. 2016 m. gegužės 29 d. namuose pasiekė pergalę rezultatu 1;0 ir po sezono buvo perkelti į Segunda División.

2016–2017 m. debiutavo Segunda División. Joje užėmė vienuoliktą vietą. 2017–2018 m. – keturioliktą.

2018–2019 m. rungtyniavo Segunda División. 2019 m. sausio 18 d. „Liga de Fútbol Profesional“ sustabdė „Reus“ teises toliau dalyvauti varžybose, o po dešimties dienų klubas buvo pašalintas iš varžybų trejiems metams. Klubui skirta 250 000 eurų bauda dėl žaidėjų atlyginimų nemokėjimo.

2019 m. liepos mėn. dėl tos pačios priežasties CF Reus Desportiu buvo pašalinti ir iš Segunda División B ir iškrito į Tercera División. Rugsėjo mėn. klubas pašalintas ir iš šio diviziono, nes neatvyko į pirmąsias dvi sezono rungtynes.

Vėliau buvo nuspręsta, kad klubas negali žaisti trijose Katalonijos regioninėse lygose, kol nebus padengtos skolos.

2019 m. spalį Sporto arbitražo teismas nurodė grąžinti Reus Desportiu į Segunda B, bet šis sprendimas negalėjo būti įgyvendintas.

2020 m. spalio 20 d. Reus Desportiu buvo likviduotas teisme, klubo savininkams nepateikus plano, kaip sumokėti skolas, kurių suma siekia daugiau nei 9 mln eurų.

## Pasiekimai
; Segunda División
: Vienuoliktoji vieta: 2016–2017 m. (aukščiausias pasiekimas per visą klubo istoriją)

## Sezonai

|}Šaltinis: RSSSF duomenų bazė.

## Išnašos

## Nuorodos
* SOCCERWAY
* Globalsportsarchive
Šventasis (reikšmės)

Ši sąvoka turi įvairias reikšmes:

* Šventasis, asmuo, už ypatingas dorybes po mirties bažnyčios paskelbtas tikinčiųjų globėju
* Šventasis (JAV filmas), amerikiečių trileris (1997 m.)
* Šventasis (filmas), lietuvių vaidybinis filmas (2016 m.)
* Šventasis (serialas), britų televizijos serialas (1962–69 m.)

Taip pat skaitykite:
* Šventoji (reikšmės)
* Šventas
Uljana Kim

**Uljana Kim** (g. 1969 m. Oše, Kirgizijos TSR) – Lietuvos prodiuserė, kino gamybos kompanijos „Studio Uljana Kim“ vadovė.

1993 m. baigė Kinotyros fakultetą Maskvos kinematografijos institute (VGIK), kur įgijo kino kritikės išsilavinimą. Po studijų atvyko į Lietuvą. 1997 m. Vilniuje įkūrė „Uljanos Kim studiją“.

U. Kim kilusi iš korėjiečių šeimos, jos vyras – režisierius Kristijonas Vildžiūnas.

## Filmografija

* 2016 „Senekos diena“
* 2016 „Mariupolis“ 
* 2013 „Kenotafas“ 
* 2013 „Lošėjas“
* 2012 „Liza, namo!“ 
* 2010 „Kai apkabinsiu tave“ 
* 2008 „Perpetuum mobile“ 
* 2007 „Nuodėmės užkalbėjimas“ 
* 2006 „Aš esi tu“
* 2002 „Nuomos sutartis“ 
* 1999 „Kiemas“

## Įvertinimas

* „Sidabrinės gervės 2017“ apdovanojimas už Metų geriausią profesinės meistrystės darbą.
* 2023 m. „Eurimages“ koprodukcijos apdovanojimas (Europos kino apdovanojimai).

## Šaltiniai

## Nuorodos

* Biografija (rusų k.)
* Uljana Kim (IMDb įrašas)
* Uljana Kim: „Lietuva yra kino žemė”
* „Kai apkabinsiu tave“. Kūrybinė grupė. Uljana Kim
Boeing 777X

**Boeing 777X** – dvimotoris, plačiafuzeliažis komercinis reaktyvinis lėktuvas, gaminamas JAV kompanijos Boeing. Tai yra naujausia Boeing 777 versija. Naujoji serija turi du variantus – 777-8 ir 777-9. Šie modeliai turi atnaujintus variklius, naujus kompozicinius sparnus ir technologijos iš Boeing 787 modelio. Šis modelis konkuruos su Europos valstybių konglomerato "Airbus" gaminamu Airbus A350, o pirmieji reguliarūs skrydžiai numatomi 2027 m.

Pirmąjį bandomąjį skrydį orlaivis atliko 2020 m. sausio 25 d. Antrasis prototipas bandomąjį skrydį atliko 2020 m. balandžio 30 d.

## Techniniai duomenys

## Šaltiniai
Federico Bernardeschi

**Federikas Bernardeskis** (g. 1994 m. vasario 16 d.) – profesionalus Italijos futbolininkas, saugas. Atstovavo Italijos rinktinei.

## Karjera
Karjerą pradėjo 2013 m. ACF Fiorentina. Metus praleido nuomos pagrindais paskolintas Crotone.

Nuo 2016 m. atstovavo savo šalies rinktinei ir dalyvavo XV Europos futbolo čempionate.

2017 m. liepos 24 d. prisijungė prie Juventus klubo, pasirašęs 40 milijonų eurų vertės 5 metų sutartį.

2022 m. liepos 15 d. perėjo į Toronto FC (Kanada).

## Rinktinė

Nuo 2016 m. atstovavo Italijos rinktinei ir dalyvavo XV Europos futbolo čempionate.

## Dalyvavimas čempionatuose

|}

## Laimėjimai
**Juventus**
*Serie A: 2017–18, 2018–19, 2019–20
*Coppa Italia: 2017–18, 2020–21
*Supercoppa Italiana: 2018, 2020

**Italija**
* Europos futbolo čempionatas – 1 vieta: 2021 m.

## Išnašos

## Nuorodos
* 
* 
*footballdatabase.eu
*transfermarkt.com
Sevilla Atlético

**Sevilla Atlético** – Ispanijos futbolo klubas iš Sevilijos. Kartais vadinamas **Sevilla FC B**, nes 15 metų taip vadinosi, todėl, kad yra La Liga dalyvių dublerių ekipa.

## Istorija

Klubas įkurtas 1958 m. varžėsi antros pakopos pirmenybėse Segunda División. Vėlesniais metais iškrito į žemesnius divizionus.

### Ekipos pavadinimai
**Club Depotivo Puerto* - *(1958–1960) 
**Sevilla Atlético* - *(1960–1991)
**Sevilla FC B* - *(1991–2006)
**Sevilla Atlético* - *(2006–)

## Pasiekimai

2007–2008 m. sezone 9 vieta II pakopos pirmenybėse yra geriausias ekipos pasirodymas per visą istoriją.

## Sezonai

|}

## Išnašos

## Nuorodos
* Oficiali klubo svetainė
* BDFutbol klubo profilis
* Globalsportsarchive
Adomas Poninskis (m. 1816)

Kunigaikštis **Adomas Poninskis ** (1758/1759-1816) − ATR karinis ir valstybinis veikėjas, ATR-Rusijos (1792) karo ir Tado Kosciuškos (1794) sukilimo dalyvis. 

## Biografija
Kilo iš bajorų Poninskių giminės, herbo „Lodzia“ savininkas. Karūnos didžiojo iždininko ir seimo maršalkos, kunigaikščio Adomo Poninskio vyresnysis sūnus nuo santuokos su kunigaikštyte Žozefa Liubomirska. 

Adomas Poninskis karinę tarnybą pradėjo Mažosios Lenkijos liaudiees kavalerijos pirmoje brigadoje. Rotmistro laipsnyje dalyvavo ATR-Rusijos (1792) kare. Už karinę drąsą gavo Virtuti Militari ordiną. Rugpjūčio 18 d. gavo majoro laipsnį. Po rusų karių ir Targovicos konfederacijos pergalės atsistatydino ir pasitraukė iš karinės tarnybos.

1793 metais Adomas Poninskis buvo išrinktas pasiuntiniu į Gardino seimą, kuris pripažino Antrąjį ATR padalijimą. 

1794 metų kovą kunigaikštis Adomas Poninskis palaikė Tado Kosciuškos sukilimą. 1794 metų balandžio 4 d. dalyvavo Raslavicės mūšyje, kur išsiskyrė ir buvo sužeistas. Suformavo ir vadovavo pėstininkų pulkui. 

1794 metų balandžio 24 d. nuo Tado Kosciuškos gavo generolo-majoro laipsnį, buvo paskirtas septintos divizijos vadu ir veikė Liubline. 1794 metų birželio 6 d. išsiskyrė Ščekocinų mūšyje, o po to Varšuvos pirmos gynybos metu. gy. Už derybas su austrauis Adomas Poninskis nuo Tado Kosciuškos gavo grieżtą papeikimą. 1794 metų spalio 10 d. dalyvavo Maciejovicės mūšyje. Adomas Poninskis vadovavo divizijai (3500 žm.), su kuria mūšio metu turėjo užpulti Rusijosds armiją iš užnugario. Tačiau Tadas Kosciuška patyrė pilną pralaimėjimą ir nesulaukė Poninskio smūgio į priešo užnugarį. Buvo apkaltintas Lenkijos armijos pralaimėjimu ir Kosciuškos paėmimu į nelaisvę. Išvažiavo iš Lenkijos ir gyveno Stanislovo Felikso Potockio rūmuose, Tulčine. Vėliau buvo istorikų reabilituotas.

## Literatūra
* *Тарас А. Е.* «Анатомия ненависти. Русско-польские конфликты в XVIII−XX вв.», Минск, «Харвест», 2008 ISBN 978-985-16-1774-2
* *H. P. Kosk* Generalicja polska t. 2 wyd. Oficyna Wydawnicza «ajaks» Pruszków, 2001.
Šventasis (filmas)

**Šventasis** – Lietuvos režisieriaus Andriaus Blaževičiaus vaidybinis kino filmas. Premjera – 2017 m. ruduo.

Su filmo „Šventasis“ projektu jo kūrybinė grupė dalyvavo Andrzej Wajda kino mokyklos tarptautiniame pilnametražių filmų projekte „Ekran“. „Šventojo“ scenarijus lėmė filmo koprodukciją su lenkų prodiuserine kompanija „No Sugar Films“, kuri prisidėjo prie filmo atsiradimo.

## Siužetas

Savo debiutiniame pilnametražiame filme A. Blaževičius su su aktoriumi Mariumi Repšiu priešakyje narplioja vidutiniojo gyventojų sluoksnio problemas. Tai pasakojimas apie jauno žmogaus vertybių krizę.

Filmo veiksmas vyksta 2008 m. kažkur Lietuvos provincijoje. Jaunas vyras netenka darbo, ima vis daugiau laiko leisti su darbo biržoje sutikta kirpėja, o ne su savo žmona ir dviem mažametėmis dukromis. Ilgas dienas jis stumia vaikščiodamas į darbo pokalbius ir su likimo draugais gerdamas alų daugiabučių kiemuose. Jų kasdienybę paįvairina „Youtube“ kanale išvystas vaizdo įrašas, kuriame kažkoks keistuolis prisiekinėja matęs Jėzų Kristų. Prasideda to vaikino paieškos.

## Aktoriai

* Marius Repšys – *Vytas*
* Indrė Patkauskaitė – *Jūratė*
* Gelminė Glemžaitė – *Marija*
* Valentinas Krulikovskis – *Petras*
* Lukas Malinauskas – *Šventasis*

## Įvertinimas

Filmas pripažintas Metų geriausiu ilgametražiu vaidybiniu kino filmu „Sidabrinės gervės 2017“ apdovanojimuose. Filmo kūrėjai iš viso gavo šešias šio apdovanojimo statulėles:
* Metų geriausias ilgametražis vaidybinis kino filmas
* Metų geriausias aktoriaus vaidmuo (Marius Repšys)
* Metų geriausias režisieriaus darbas (Andrius Blaževičius)
* Metų geriausias scenarijus (Andrius Blaževičius, Marija Kavtaradzė ir Teklė Kavtaradzė)
* Metų geriausias antraplanis aktorės vaidmuo (Gelminė Glemžaitė)
* Metų geriausias antraplanio aktoriaus vaidmuo (Valentinas Krulikovskis)

## Šaltiniai

## Nuorodos

* Lietuvių filmų premjeros. Šventasis
Liposakcija

**Liposakcija** arba **riebalų nusiurbimas** – plastinės chirurgijos operacija, kurios metu tam tikras riebalinių ląstelių kiekis išsiurbiamas iš paciento norimos kūno vietos, siekiant pakeisti jos išvaizdą, formą. Operacija nėra naudojama kaip nutukimo gydymas.

Operuojamos kūno vietos gali būti pilvas, šlaunys, sėdmenys arba galinė rankų dalis. Procedūrai atlikti naudojama bendrinė arba vietinė nejautra. Operacijos metu naudojant specialų chirurginį vamzdelį riebalinės ląstelės yra išsiurbiamos iš norimos kūno vietos. Pacientai paprastai turėtų turėti normalų KMI (kūno masės indeksą) bei gerą odos tamprumą.

## Naudojimas
Yra du skirtingi būdai, kaip galima atlikti liposukciją:

### Rekonstrukcinė procedūra, kuri yra mediciniškai būtina
Rekonstrukcinė, mediciniškai būtina liposakcija naudojama lūpų edemai gydyti, riebalų pertekliui pašalinti sergant lėtine liga limfedema ir lipomoms pašalinti iš kūno vietų.

Daugelyje straipsnių liposakcija vadinama "kosmetine" ir sveikatos draudimo bendrovės jos nekompensuoja. Daug šios informacijos yra pasenusi. Jei dokumentai patvirtina, kad liposakcija dėl medicininių priežasčių (lūpų edema, limfedema, lipomos) yra rekonstrukcinė, o ne tiriamoji, eksperimentinė ar neįrodyta, prašymas yra mediciniškai būtinas ir turėtų būti kompensuojamas. Nors dauguma draudimo bendrovių iš pradžių gali atmesti prašymą, daugelį jų galima laimėti po apeliacijos, jei paciento dokumentai ir poreikiai atitinka rekonstrukcinės operacijos kriterijus.

Toliau išvardyti metodai ir terminai: tumescentinė, limfinė, tumescentinė vietinė anestezija (TLA), liposakcija su vandens pagalba (WAL), liposakcija su elektros pagalba (PAL), liposakcija su lazerio pagalba (LAL) - visi šie metodai ir terminai taikomi medicininiu požiūriu būtinai rekonstrukcinei liposakcijai. 

### Kosmetika
Kosmetinė liposakcija naudojama kūno kontūrams formuoti, estetiškai pagerinti kūno dalių ir kontūrų išvaizdą. Jis neturėtų būti naudojamas svorio metimui. Atrodo, kad kosmetinės liposukcijos nauda yra trumpalaikė, o ilgalaikis poveikis nedidelis. Po kelių mėnesių riebalai paprastai sugrįžta ir pasiskirsto. Liposakcija nepadeda gydyti su nutukimu susijusių medžiagų apykaitos sutrikimų, tokių kaip atsparumas insulinui.

## Išnašos
Krūtų didinimas

**Krūtų didinimas** – plastinės chirurgijos operacija, kurios metu didinamos moters krūtys chirurginiu būdu, pasitelkiant krūtų implantus arba nuosavus kūno riebalus. Procedūrai atlikti naudojama bendrinė arba vietinė nejautra.

Moterys, užsiimančios kultūrizmu bei svorių kilnojimu, dažnai renkasi krūtų didinimo implantais operaciją, norėdamos išlaikyti moterišką figūrą, kadangi padidėjus liesai raumeninei kūno masei bei sumažėjus kūno riebalų procentui, krūtys taip pat gerokai sumažėja.

Krūtų didinimo operacija gali būti atlikta estetiniais arba rekonstrukciniais tikslais.

## Krūtų didinimas implantais

Krūtų implantai gali būti sudaryti iš dviejų tipų:
# Fiziologinis gelis
# Silikonas

## Krūtų didinimas riebalais
Krūtų didinimo operacija gali būti atlikta perkeliant nuosavus kūno riebalus nuo tam tikrų kūno dalių (dažniausiai šlaunys, pilvas, sėdmenys) į moters krūtis. Tokiu atveju pacientui tuo pačiu atliekama ir liposakcijos operacija. Operacijos metu implantai krūtims nėra reikalingi. Didinant krūtis šiuo metodu, krūtys gali būti padidintos tik 1–2 dydžiais.
Pirmasis skrydis

**Pirmasis skrydis** (angl. *Maiden flight*) įvyksta, kai naujai pagamintas orlaivis pakyla pirmą kartą nuo žemės. Įprastai pirmasis skrydis būna svarbus įvykis orlaivio gamintojams ir naudotojams. Pirmuosius skrydžius visada atlieka labai patyrę pilotai, o šalia dažnai skrenda ir lydintieji orlaiviai, kurie fiksuoja greitį, aukštį, kitus parametrus, fotografuoja įvykį ir pan.

Pirmasis skrydis yra viena iš orlaivio gamybos stadijų. Atlikus pirmąjį skrydį seka įvairūs kiti bandymai, kurių metu fiksuojami įvairūs orlaivio parametrai, bandoma jo saugumo sistema ir kita. Komercinės paskirties orlaiviai turi gauti specialų leidimą vykdyti reguliarius skrydžius ateityje. JAV tokius leidimus išduoda Federalinė aviacijos administracija.

1903 m. gruodžio 17 d. savo pirmąjį skrydį atliko „Flyer 1“, kuris tapo pirmuoju sunkesniu už orą orlaiviu, sėkmingai pakilusiu į orą.

## Šaltiniai
Juozapas Prozoras

**Juozapas Prozoras** (1723 − 1788 m. spalio 22) − LDK valstybinis ir karinis veikėjas, Kauno paseniūnis, Kauno vaiskis (1755), Kauno seniūnas (1764), karaliaus papulkininkis (1756), LDK armijos generolas-majoras (1762), Nuolatinės tarybos narys (1776), Lietuvos Tribunolo maršalka (1781), Vitebsko kaštelionas (1774−1781), Vitebsko vaivada (1781−1787).

## Biografija
Lietuvos bajorų Prozorų giminės atstovas, Prozorų herbo savininkas. Stanislovo Prozoro ir Rožės Siruc sūnus. 

Juozapas Prozoras išsilavinimą gavo riterių akademijoje, Liunivelyje, kuriąjis baigė 1741 metais. Jis gavo Lotaringijos kunigaikštystė poručiko laipsnį. 

Seimo deputatas nuo Kauno pavieto 1756 ir 1758 metais. 1764 metais Juozapas Prozoras tapo LDK generalinės konfederacijos nariu. 1764 metais jis buvo išrinktas pasiuntiniu (deputatu) nuo Kauno pavieto į konvokacinį ir karūnacinį seimus. Nuolatinės tarybos iždo departamento narys nuo 1777 metų. Seimo teisėjas 1784 ir 1786 metais.

Į 1773−1775 metų padalijimo seimą Juozapas Prozoras buvo paskirtas LDK iždo komisijos nariu. Jis buvo apdovanotas Švento Stanislovo (1775) ir Baltojo erelio (1785) ordinais.

## Šeima ir vaikai
Jis buvo vedęs tris kartus. Pirma santuoka buvo su Felicijona Nemirovič-Ščit, Mstislavlio kašteliono Juozapo Nemirovičiaus-Ščit (m. 1745) ir Petronėlės Scholastikos Volodkovič dukterį. Vaikai nuo pirmos santuokos: 
* Karolis
* Antanas
* Ignotas Kajetonas 
* Petronėlė
* Mariana

Po Felicijonos mirties (m. 1766) Juozapas Prozoras vedė antrą kartą (1767) Aleksandrą Zaranek. Vaikai nuo antros santuokos:
* Barbora
* Rožė

Trečią kartą Marianą Chalecką, nuo santuokos su kuria vaikų neturėjo.

## Literatūra
* Kawalerowie i statuty Orderu Orła Białego 1705−2008, 2008.
* Polski Słownik Biograficzny t. 28 s. 532
Leon Goretzka

**Leonas Gorecka** (g. 1995 m. vasario 6 d. Bochume, Šiaurės Reino-Vestfalijoje) – vokiečių futbolininkas, žaidžiantis saugo pozicijoje Bundeslyga klube FC Bayern Munich bei Vokietijos rinktinėje.

## Rinktinė
2010 m. spalio 15 d. debiutavo Vokietijos jaunimo iki 16 metų rinktinėje, draugiškose rungtynėse prieš Šiaurės Airijos bendraamžius. 2011 m. rugpjūčio 24 d. sužaidė pirmąsias varžybas už Vokietijos U-17 rinktinę. 2012 m. gegužės mėn. tapo rinktinės kapitonu. 2012 m. UEFA U-17 čempionato finale pelnė įvartį, bet po baudinių serijos taurę laimėjo Nyderlandų futbolininkai. 2013 m. rugpjūčio 8 d. debiutavo Vokietijos U-21, rungtynėse prieš Prancūzijos vienuolikę.

2014 m. kovo 8 d. buvo pakviestas atstovauti nacionalinę rinktinę 2014 FIFA pasaulio futbolo čempionate. Debiutavo gegužės 13 d. draugiškose varžybose prieš Lenkiją. Rungtynių metu patyrė raumens traumą ir čempionate nepasirodė.

2017 m., FIFA konfederacijų taurėje, žaidžiant prieš Australiją pelnė įvartį.

## Dalyvavimas čempionatuose

|}

## Išnašos

## Nuorodos
* 
*
UEFA Europos iki 21 m. čempionatas

**[[UEFA]] Europos iki 21 m. čempionatas** (**UEFA Euro U-21s**) – kas dvejus metus vykstantis futbolo čempionatas, kuriame dalyvauja iki 21 m. amžiaus komandos. Čempionatas vyksta nuo 1978 m. Iki tol vyko Europos iki 23 m. iššūkio taurės varžybos (nuo 1967 iki 1970 m.), o nuo 1972 iki 1976 m. vyko Europos iki 23 m. čempionatas.

U21 rungtynės įprastai vyksta dieną prieš suaugusiųjų rinktinių susitikimus ir, jei įmanoma, susitinka tos pačios komandos. U21 čempionatas yra naudojamas atrankai į olimpines žaidynes.

Tokie žinomi žaidėjai kaip Mesut Özil, Klaas-Jan Huntelaar, Luís Figo, Petr Čech, Iker Casillas, Francesco Totti, Fabio Cannavaro, Gianluigi Buffon, Alberto Gilardino, Andrea Pirlo, Georgios Karagounis pradėjo savo profesionalią karjerą U21 čempionate.

Dabartiniai U21 čempionai yra Švedijos futbolininkai, 2015 m. finale nugalėję  Portugaliją. 2017 m. čempionatas vyko Lenkijoje.

## Rezultatai

## Auksinis žaidėjas
Geriausiam turnyro žaidėjui skiriamas "Auksinio žaidėjo" prizas.
 

## Auksinio batelio nugalėtojai
Daugiausiai įvarčių čempionate pelnęs žaidėjas gauna "Adidas auksinio batelio apdovanojimą". Nuo 2013 m. 2 ir 3 vietos nugalėtojai apdovanojami "Sidabrinio" ir "Bronzinio batelio" prizais.

## U21 čempionato visų laikų geriausia komanda
2015 m. UEFA paskelbė geriausią iki tol vykusių čempionatų komandą.

## Nuorodos
* UEFA Europos futbolo čempionatas uefa.com svetainėje

## Šaltiniai
Karina

**Karina** (, ) – miestas Suomijoje, Pietvakarių Suomijos regione, prie Archipelago jūros. Ribojasi su Turku (regiono administraciniu centru). Gyventojų daugumą sudaro suomiai.

## Miestų partnerystė
*  Jegeva, Estija
*  Enšiopingo savivaldybė, Švedija
*  Žemutinis Eikeris, Norvegija
*  Sentešas, Vengrija
*  Sovetskas, Leningrado sritis, Rusija


Centre of Kaarina, aerial photo, may 2011, kaarina.jpg|Karina iš paukščio skrydžio
Pyhän Katariinan kirkko, Turku.jpg|Bažnyčia
Kaarina buildings.jpg|Gyvenamieji namai


## Šaltiniai
Lars Stindl

**Larsas Štindlis** (g. 1988 m. rugpjūčio 26 d. Špejeryje, Reino krašte-Pfalce) – vokiečių futbolininkas, puolėjas; rungtyniavęs Vokietijos rinktinėje.

## Karjera
Futbolininko karjerą pradėjo TSV Wiesental jaunimo klube. 2000 m. vasara perėjo į Karlsruher SC jaunimo komandą. Žaidė rezervinėje komandoje. Pagrindinėje klubo sudėtyje debiutavo 2008 m. kovo 15 d., prieš Eintracht Frankfurt. Pirmąjį įvartį pelnė 2008 m. lapkričio 29 d., rungtynėse prieš SV Hannover 96. 2010 m. kovo 16 d. pasirašė sutartį su Hannover 96. 2015 m. kovo 25 d. buvo patvirtinta, kad Stindl, persikels atstovauti Borussia Mönchengladbach. Tų pačių metų rugpjūčio 8 d. debiutavo naujame klube, prieš FC Sankt Pauli. 2016 m. rugpjūčio 1 d. tapo klubo kapitonu.

2017 m. vasario 23 d. pelnė tris įvarčius, rungtynėse prieš ACF Fiorentina. Tai padėjo Borussia klubui pereiti į 2016–2017 m. sezono UEFA Europos lygos šešioliktfinalį.

## Rinktinė
Žaidė Vokietijos jaunimo iki 20 metų amžiaus rinktinėje. Vokietijos U-21 rinktinei atstovavo tik kartą.

2017 m. pakviestas atstovauti nacionalinę rinktinę. Debiutavo birželio 6 d. draugiškose rungtynėse prieš Daniją. Birželio 19 d., žaidžiant prieš Australiją, FIFA konfederacijų taurėje pelnė įvartį. Čempionato finale prieš Čilę liepos 2 d. jis įmušė vienintelį rungtynių įvartį ir vokiečiai tapo čempionais.

## Išnašos

## Nuorodos
*
2017–2018 m. UEFA čempionų lyga

**2017–2018 m. UEFA čempionų lyga** – 27-asis UEFA čempionų lygos turnyras (63-asis skaičiuojant nuo UEFA čempionų taurės). Jis prasidėjo 2017 m. birželio 27 d., baigės 2018 m. gegužės 26 d. finalo rungtynėmis Kijevo Olimpiniame stadione.

Čempionų titulą apgynė Real Madrid komanda iš Ispanijos.

## Asociacijų reitigas
UEFA čempionų lygoje šalių asociacijos gauna skirtingą vietų skaičių pagal jų reitingą.

*  – Papildoma vieta Europos lygos nugalėtojams.

## Atrankos varžybos

### Pirmasis atrankos raundas
Pirmos rungtynės bus žaidžiamos birželio 27–28 d., antrosios – liepos 4–5 d.


|}

### Antrasis atrankos raundas
Pirmosios rungtynės bus žaidžiamos liepos 11, 12 ir 14 d., antrosios – liepos 18 ir 19 d.

|}

### Trečiasis atrankos raundas
Pirmosios rungtynės buvo žaidžiamos liepos 25-26 d., antrosios – rugpjūčio 1-2 d.

|-
!colspan=6|Čempionų kelias

|-
!colspan=6|Lygos kelias

|}

### Atrankos etapas
Pirmosios rungtynės buvo sužaistos 2017 m. rugpjūčio 15-16 d., antrosios – 2017 m. rugpjūčio 22-23 d.

|-
!colspan=6|Čempionų kelias

|-
!colspan=6|Lygos kelias

|}

## Grupės varžybos

### A grupė

### B grupė

### C grupė

### D grupė

### E grupė

### F grupė

### G grupė

### H grupė

## 1/8 finalo
Patekusios komandos:



Burtai buvo traukiami 2017 m. gruodžio 11 d.

|}

## 1/4 finalo
;Patekusios komandos:
*  Liverpool
*  Manchester City
*  Bayern Munich
*  Juventus
*  Roma
*  Barcelona
*  Real Madrid
*  Sevilla

Burtai buvo traukiami 2018 m. kovo 16 d.

Pirmosios ketvirtfinalio rungtynės bus žaidžiamos balandžio 3-4 d., antrosios – balandžio 10-11 d.

|}

## Pusfinalis
Pusfinalio porų burtai buvo traukiami 2018 m. balandžio 13 d.

Pirmosios pusfinalio rungtynės bus žaidžiamos balandžio 24-25 d., antrosios – gegužės 1-2 d.

|}

### Pusfinalio rungtynės

----

## Finalas
Finalas vyko gegužės 26 d. Kijevo Olimpiniame stadione.



## Išnašos

## Nuorodos
* UEFA informacija
* RSSSF duomenys
Mikalojus Sapiega (1644)

**Mikalojus Pijus Sapiega ** (apie 1581 m. − 1644 m. kovo 14 d.) − LDK valstybinis veikėjas, karaliaus rūmininkas (1616), Lietuvos didysis vėliavininkas (1627−1638), Minsko (1638) ir Bresto vaivada (1638−1642), Vilniaus kaštelionas (1642−1644).

Jam priklausė Kodenis (ten pastatė bažnyčią ir ligoninę), Višnica, Zaozerje ir Mstižas. 

## Biografija
Lietuvos magnatų Sapiegų giminės, Kodenio linijos atstovas, herbo „Lis“ savininkas. Polocko vaivados Mikalojaus Sapiegos (1545−1599) antrasis sūnus nuo santuokos su kunigaikštyte Ana Andrejevna Višniovecka (m. apie 1595).

Jaunystėje kartu su broliu Kristupu sapiega daug keliavo po Vakarų Europą, mokėsi jėzuitų kolegiume, Braneve (Bransburge), po to universitetuose Vienoje, Trire, Maince (1608), Paryžiuje (1609−1610) ir Madride (1611). Taip pat broliai aplankė Romą (1612) ir Maltos salą (1613). 1613 metų spalį Mikalojus ir Kristupas Sapiegos grįžo į tėvynę.  

Grįžę iš užsienio namo Mikalojus Sapiega pabandė pradėti politinę karjerą, kuri, nežiurint į giminaičio, Lietuvos didžiojo Leono Sapiegos palaikymą, iš  pradžių nepavyko. 1621 metais buvo išrinktas pasiuntiniu į seimą, 1622 metais tapo Lietuvos tribumolo deputatu. 

1625−1627 metais Mikalojus Sapiega vėl buvo užsienyje, daugiausiai Italijoje. 1627 metais grįžęs namo gavo Lietuvos didžiojo vėliavininko pareigybę. 

1632 metais Lietuvos didysis vėliavininkas Mikalojus Sapiega dalyvavo Lenkijos karaliaus Zigmanto II Vazos laidotuvėse. 1634 metais Lietuvos tribunolo maršalkos pareigose sutiko karalių Vladislovą ir karalaitį Joną Kazimierą, gįžtančius iš Smolensko kampanijos. 1637 ir 1638 metais buvo renkamas pasiuntiniu į seimą.  

1638 metų liepą Mikalojus Sapiega gavo Minsko vaivados pareigybę, o tų pačių mtų lapkritį tapo Bresto vaivada. 1642 metais Lenkijos karalius Vladislovas Vaza, kad sustiprinti Sapiegų pozicijas Lietuvoje, Mikalojų Sapiega paskyrė Vilniaus kaštelionu.

## Šeima
Buvo vedęs du kartus. 1616 metais pirma santuoka buvo su Jadvyga Ana Vaina (m. 1642), nuo santuokos su kuria turėjo du sūnus ir tris dukteris: 

* Kazimieras Melchiadas (1625−1654), karaliaus rūmininkas (1647), Žiežmarių seniūnas 
* Jonas Ferdinandas (1629−1659), Lietuvos didysis taurininkas 
* Alšiė, Belzo pakamario Juozapo Karpio žmona 
* Terezė, 1-mas vyras karaliaus pulkininkas ir Žiežmarių seniūnas Felicijonas Tiškevičius, 2-ras vyras Mstislavlio kaštelionas, kunigaikštis Antonijus Druckis-Sakalinskis 
* Jana Petronėlė, Bresto vaivados Stepono Kurčo žmona. 

1643 metais antrą kartą vedė Elžbietą Prisinovską (m. po 1648), nuo sanntuokos su kuria vaikų neturėjo.

## Literatūra
* Грыцкевіч А. Сапегі // Вялікае Княства Літоўскае. Энцыклапедыя у 3 т. − Мн.: БелЭн, 2005. − Т. 2: Кадэцкі корпус − Яцкевіч. − С. 548. − 788 с. − ISBN 985-11-0378-0.

## Nuorodos
* Sapiegų giminės genealogija
Raisijas

**Raisijas** (, ) – miestas Suomijoje, Pietvakarių Suomijos regione. Svarbus šalies susisiekimo mazgas. 25 028 gyventojų (2022 m. duomenys), plotas – 48,76 km².

## Istorija
Vietovėje žmonių galėjo būti gyvenama jau akmens amžiuje. Pirmą kartą rašytiniuose šaltiniuose paminėtas 1292 m. Iki XX a. antros pusės Raisijos apylinkės buvo naudojamos žemės ūkiui. „Raisio Group“ ( – suomių kompanija gaminanti maisto produktus iš javų, pašarus gyvuliams, kt.) pavertė gyvenvietę į pramoninį miestą. 1974 m. suteiktos miesto teisės.


Raisio church 1 AB.jpg|Bažnyčia
Killin markkinat.jpg|Turgavietė


## Išnašos
Moldavijos futbolas 2017–2018 m.

**[[Divizia Națională|Moldavijos futbolo]] varžybos [[2017]] m.**
*  prasidėjo 2017 m. liepos 8 d., baigėsi 2017 m. rudenį. Buvo sužaisti tik du ratai. Pereinamasis sezonas, kai pasikeitė varžybų sistema.
* s turnyras prasidėjo 2017 m. rudenį, finalas įvyko 2018 m. pavasarį.

## 2017 m. Divizia Națională
* **Divizia Naţională** – pirmos pakopos, elito divizionas, aukščiausioji futbolo lyga.
* Buvo sužaista tik 18 turų. Vyko dviejų ratų sistema.
* Tai buvo pereinamasis čempionatas, kai keičiasi varžybų sistema iš ruduo–pavasaris, į pavasaris–ruduo.
* Dalyvavo 10 ekipų.

* Sheriff Tiraspol tapo šalies čempionais.

### Galutinė lentelė
; FC Sheriff tapo šalies čempionais.





***Legenda:***
:&nbsp;&nbsp;&nbsp;&nbsp;&nbsp; **Moldavijos čempionai pateko į [[UEFA čempionų lyga 2018–2019 m.]]**
:&nbsp;&nbsp;&nbsp;&nbsp;&nbsp; **Pateko į [[UEFA Europos lyga 2018–2019 m.]]**
:&nbsp;&nbsp;&nbsp;&nbsp;&nbsp; **Po sezono išformuoti klubai**


Rezultatyviausieji žaidėjai:

## 2017–2018 m. [[Moldavijos futbolo taurė]]
* **[[Moldavijos futbolo taurė]]** – pagrindinis futbolo taurės turnyras Moldavijoje. Rengiamas nuo 1992 metų.

#### Finalo rungtynės
----

## Išnašos

## Nuorodos
* RSSSF duomenų bazė (2017 m. Divizia Națională)
* Footballski.fr 2017 m. sezono apžvalga
* 2017 m. Divizia Națională (pagal Soccerway)